દેશમાં એક તરફ જનતાની તકલીફોમાં ઘટાડો થવાને બદલે વધારો થઇ રહ્યો છે અને બીજી તરફ આ પ્રકારની હલકી માનસિકતા ધરાવતી વ્યક્તિ બેફામ દેશનાં પિતા કહેવાતા મહાત્મા ગાંધી વિરુદ્ધ આચરણ ઉચ્ચારી રહી છે. ત્યારે સરકાર આ પ્રકારનાં નિવેદનને કેટલુ ધ્યાને લે છે તે જોવાનું રહેશે. આ પ્રકારનાં નિવેદનથી ડૉ.પૂજા શકુન પાંડેએ સરકારને પણ જાણે મોં પર જ તમાચો મારી દીધો છે. આ પહેલા પણ ભારતીય બંધારણની પ્રતિઓને દિલ્હીમાં સળગાવવામાં આવી ત્યારે સરકાર દ્વારા કોઇ પગલા લેવામાં આવ્યા ન હતા તેવુ જનમુખે ચર્ચાઇ હતુ. આજે સરકાર તરફ જનતાએ અવાજ ઉઠાવવાનો શરૂ કરી દીધો છે ત્યારે સરકાર માટે ડૉ.પૂજા દ્વારા બોલવામાં આવેલ નિવેદનને આંખ આડા કાન કરવું પણ ભારે પડી શકે તો કોઇ નવાઇ નહી.